Арсо Локвички
Арсо Йовев Силянов, наречен Локвички, е български революционер, деец на националноосвободителното движение в Македония и Одринско.

Биография 
Роден е през 1870 година в село Локвица, Поречието – район, в който сръбската пропаганда печели почва в края на XIX век. По професия Арсо Локвички е майстор-зидар. Дълги години е на печалба в Румъния и Трансилвания. Въпреки че никога не е посещавал училище, чете и пише на български и на румънски език.

По време на Илинденско-Преображенското въстание е в четата на Йордан Пиперката. След въстанието е поречки войвода и води ожесточени, често неравни битки с четите на сръбската пропаганда в Поречието и Азот. През пролетта на 1904 година разгромява ренегатската чета на Тренко Руянов от село Крапа. През 1905 година, в сражение на обединени чети на ВМОРО и сръбски пропагандни чети, край село Крапа Арсо Локвички е ранен в десния крак.

Стефан Аврамов пише за Арсо Локвички:

В 1911 година сръбската пропаганда се опитва да подкупи Арсо войвода със заплата от три лири месечно.

По време на Балканската война в 1912 година Велков действа с четата си в Поречието и подпомага съюзническите на България сръбски войски. След края на Първата световна война Арсо Локвички се установява в България и работи като строител. През 1922 година заедно с другаря си Петър Ацев от Теово, Азот е изпратен от ЦК на ВМРО в Кичевско, но в Скопско те са заловени от сръбските власти заедно с печатни революционни позиви. След мъчения са осъдени на смърт от скопския военен съд и са разстреляни край Долно Сълне.

Според Иван Михайлов смъртта на Арсо Локвички, заедно с тази на Любомир Весов и Илия Дигалов е най-голямата загуба на ВМРО в Западна Македония до 1924 година. Михайлов пише:

След временното освобождение на част от Вардарска Македония по време на Втората световна война през 1942 година в родното село на Арсо Йовев, Локвица е основано читалище, кръстено на негово име.

Арсо Локвички е прототип на героя на Димитър Талев от „Гласовете ви чувам“, войводата Дойчин.

Бележки 

Дейци на ВМОРО
Дейци на ВМРО
Български революционери от Македония
Борци срещу сръбската въоръжена пропаганда в Македония
Хора от община Брод
Прототипи на литературни герои
Вардарска Македония под сръбска власт